98 



hos den engelske, dels hos den russiske Gesandt, største 

 Delen af Tiden sengeliggende. Over Kazvin og Tabriz forlod 

 han Persien, og efter at have tilbragt nogle Uger i en i enhver 

 Henseende højst ubehagelig, men for hans Uelbred dog ret 

 velgjørende russisk Karantæne i Julfah ved Armeniens Grændse, 

 naaede han Nytaarsdag 1844 Tiflis. Derfra begav han sig videre 

 over Kaukasus op igjennem Rusland til Moskva og St. Peters- 

 borg. De uhyre Anstrængelser og Savn, som han paa denne 

 lange Rejse midt i Vinterens Bjerte maatte gjennemgaa, havde 

 atter en højst uheldig Indflydelse paa hans Helbred; han blev 

 over hele Legemet bedækket med Bylder og Udslæt, og navnlig 

 slog dette sig paa hans ene Ben, saa at der i St. Petersborg 

 endog var alvorlig Tale om, at det maatte amputeres. Heldigvis 

 lykkedes det dog at undgaa dette, og over Berlin og Bonn 

 kom han endehg i Maj 1844, efter tre Aars Fraværelse, lykkehg 

 og vel tilbage til Kjøbenhavn. 



Kort efter sin Hjemkomst blev han udnævnt til Lektor og 

 det følgende Aar til Professor i indisk-orientalsk Philologi ved 

 vort Universitet, en Post, som egentlig var blevet oprettet med 

 særligt Hensyn til ham, allerede medens han var bortrejst, og 

 som blev ham forbeholdt indtil hans Tilbagekomst. I denne 

 Stilling vedblev han at virke lige til det sidste med usvækket 

 Interesse og Samvittighedsfuldhed, og det var ikke blot i hans 

 Virksomhed som Lærer, at disse Egenskaber fremtraadte, men 

 ogsaa ligeoverfor Universitetets praktiske Anliggender. Ved 

 Siden af Sanskrit læste han i de første Aar ogsaa over Persisk ; 

 men efterhaanden indskrænkede han sig ganske til Sanskrit, og 

 selv om han her, som det maatte følge af Sagens Natur, 

 sjældent havde mere end en eller et Par Elever ad Gangen, er 

 det dog i Aarenes Løb ikke saa faa, der have nydt godt af 

 hans grundige Vejledning i delte Sprog, i hvilket han var 

 hjemme som kun faa. 



Den Side af Rejseudbyttet, som det var Westergaard om 

 at gjøre først at faa bearbejdet, var hans Kopier af Kileind- 



